Üliõpilaskorporatsioon

Üliõpilaskorporatsioon (lühemalt: korporatsioon, mille lühend: korp!) on enamasti vaid üliõpilastest koosnev organisatsioon. 

Korporatsiooni liige on korporant.

Üliõpilaskorporatsioonidel on kindel sisekord ja sümboolika (nt värvid). 

Eesti praegused üliõpilaskorporatsioonid jätkavad baltisaksa korporatsioonide traditsiooni, mis sarnaneb suuresti Saksa ajalooliste üliõpilasorganisatsioonide süsteemiga, kuid erineb USA ning ka Skandinaavia ja Soome omast. Näiteks on Eesti üliõpilaskorporatsioonid ühesoolised (mees- või naiskorporatsioonid).

Ajaloolised üliõpilasseltsid võivad korporatsioonidega suuresti sarnaneda, kuid on korporatsioonidest üldiselt mõnevõrra vabama korraga. Nii on mitmed üliõpilasseltsid segaseltsid, mis võtavad liikmeks nii mehi kui ka naisi. Traditsiooniliselt lähtuvad üliõpilaskorporatsioonid oma tegevuses kommaanist – lisaks kirjutatud kodukorrale ka kirjalikult fikseerimata tavadest, mis muutuvad aeglaselt. Eesti korporatsioonides kasutatakse tänini ulatuslikult baltisaksa korporatsioonidelt päritud ja mugandatud kombestikku ning saksa-ladina-prantsuse segaterminoloogiat.

 Korporatsioonid Eestis 19. sajandil 
pisi|Korporandid Tartus 19. sajandi lõpul Eberhard Krausi sulejoonistusel
19. sajandil moodustati Tartu ülikoolis tegutsenud korporatsioonid peamiselt regionaalsel või rahvuslikul alusel (nt Curonia, Estonia ja Livonia). Suurem osa neist olid saksakeelsed ja koosnesid eelkõige baltisakslastest, kuid oma korporatsioonide loomiseks said loa ka näiteks venelased ja juudid. Samuti moodustati mõni korporatsioon üliõpilaste eriala põhjal. Teiste seas asutati Eestis Poola vanim üliõpilaskorporatsioon Konwent Polonia, mis sündis 1828. aastal Tartus.

Tolleaegsete üliõpilaskorporatsioonide katusorganisatsioon ja ametlik üliõpilasesindus ülikooli juures oli korporatsioonide eestseisuste esinduskogu Chargiertenconvent. Korporatsioonidesse mittekuuluvatel, nn metsikutel üliõpilastel eraldi esindusorganit polnud. Chargiertenconvent suunas üliõpilaste elu mitmel viisil, muuhulgas jõustades 1832. aastast kehtivat salajast kombestikku (üldkommaani) ning korraldades buršikohtu tegevust. 

Kui 20. sajandi alguses loodi esimesed eesti üliõpilaskorporatsioonid, keeldus Chargiertenconvent neid tunnustamast. Seetõttu lõid eesti organisatsioonid omaenese katusorganisatsiooni Eesti Korporatsioonide Liidu, mis tegutseb tänapäevani. Ehkki tal pole sama laiaulatuslikke esindusvolitusi, toimib ta korporatsioonide tegevust kooskõlastades siiski Chargiertenconventi mantlipärijana.

Eesti Vabariigi loomise järel tegutsema jäänud baltisaksa korporatsioonid lõpetasid tegevuse Eestis 1939. aastal seoses baltisakslaste ümberasumisega Saksamaale (Umsiedlung).

 Eesti rahvuslikud üliõpilaskorporatsioonid 

Vanim eesti üliõpilaskorporatsioon on Vironia, mis registreeriti 1900. aastal Riias. Katse luua 1882. aastal samanimelist eesti üliõpilaskorporatsiooni ei pälvinud heakskiitu Tsaari-Venemaa riigivõimult, mistõttu organisatsioon registreeriti üliõpilasseltsina Eesti Üliõpilaste Seltsi nime all. 1888. aastal kordasid EÜS-i liikmed katset Fraternitas Viliensise nime all, kuid tsensor keelas selle, kahtlustades üliõpilaskorporatsioone poliitilises tegevuses. 1904. aastal kordasid EÜS-i liikmed katset nime Aestia all, kuid seda ei kinnitatud 1905. aasta revolutsiooni tõttu.

Vanim Eestis loodud eesti üliõpilaste korporatsioon on 1907. aastal EÜS-ist lahkunud liikmete asutatud Fraternitas Estica.

Eesti vanima korporatsiooni nimele pretendeerib ka Arminia Dorpatensis, kuid seda pole Eesti Korporatsioonide Liit tunnustanud, tuues põhjenduseks, et Arminia tegevuses Eestis on olnud pikaajaline katkestus, samuti oli varasem Arminia Dorpatensis saksakeelne.

Algselt olid Eestis üksnes meeskorporatsioonid, naiskorporatsioonide asutamine sai võimalikuks alles pärast Eesti iseseisvumist 1918. aastal.

Mitu eesti üliõpilaskorporatsiooni osalesid Vabadussõjas in corpore (täies koosseisus), näiteks Sakala, Revelia, Vironia ja Fraternitas Estica.

Nõukogude võim keelustas 1940. aastal kõigi korporatsioonide tegevuse. Paljud neist jätkasid tegevust eksiilis, Eestis taastati suurem osa korporatsioone 1980. aastate lõpus ja 1990. aastate alguses.

 Eestis tegutsevad üliõpilaskorporatsioonid 

 Naiskorporatsioonid 
LippVappNimiLipukiriAsutatudTartuTallinnsotsiaal-meediakodulehte-post100pxFiliae PatriaeEesti tütar, eesti kodu tugevasti seotud olgu!27. X 1920TartuTrt: Wilhelm Struve 4FacebookInstagramC!F!P!info@cfp.ee100pxIndlaSõnasse kindlust, teosse ausust, kodule armastust!7. III 1924TartuTrt: Tähtvere 4FacebookInstagramIndlaindla@indla.ee100pxLembelaConstantia ad finem ducit - Püsivus viib sihile24. X 1924TartuTln: Kohtu tn 10-3FacebookInstagramLembelalembela@lembela.ee100pxAmicitiaPer aspera ad astra - Läbi raskuste tähtede poole21. XI 1924TartuTrt: Kastani 65FacebookInstagramC!A!kirjatoimetaja@amicitia.ee100px100pxSororitas EstoniaeTeadmised on ilu!16. II 2011TallinnTrt: Lai 30Tln: Raekoja plats 16FacebookInstagramC!S!E!csororitasestoniae@gmail.com 

 Meeskorporatsioonid 
LippVappNimiLipukiriAsutatudTartuTallinnsotsiaal-meediakodulehte-post100pxVironia 	Ühisus, kindlus, ausus9. XII 1900RiiaTrt: Lai 30Tln: Falgi tee 3FacebookInstagramVironiavironia@vironia.ee100pxFrat! Estica lippFraternitas Estica Teos õiglane ja vahvas, ustav sulle, Eesti rahvas!9. V 1907TartuTrt: Vanemuise 54Tln: Pikk 39FacebookInstagramC!F!E!juhatus@cfe.ee100pxSakala lipp100pxSakala vappSakala Üks kõigi eest, kõik ühe eest!27. XI 1909TartuTrt: Veski 69Tln: Roosikrantsi 3FacebookInstagramSakalainfo@sakala.ee100pxUgala Isamaa, sõprus, ausus10. XI 1913TartuTrt: Julius Kuperjanovi 16FacebookInstagramUgalasenior@korpugala.ee100pxRotalia lippRotalia vapp|100pxRotalia Ausus, kindlus, iseteadvus, ühistunne10. XI 1913St. PeterburgTrt: Tähe 3Tln: Pikk 11FacebookInstagramRotaliarotalia@rotalia.ee100pxFraternitas Liviensis 	vendlus, ausus, hoolsus28. I 1918TartuTrt: Jakobi 52Tln: Uus 16FacebookInstagramFraternitas Liviensisliviensis@liviensis.ee100px100pxLeola 	truudus, tublidus, ausus16. X 1920TallinnTln: Tatari 12FacebookInstagramLeolaleola@leola.ee100pxRevelia lippRevelia  Üks kõige - kõik ühe eest!3. XII 1920TartuTrt: Veski 45Tln: Raekoja plats 16FacebookInstagramReveliarevelia@revelia.ee100pxTehnola  kindlus, ausus, vendlus23. X 1921TallinnTln: Uus 28FacebookInstagramTehnolajuhatus@tehnola.ee100pxFraternitas Tartuensis  Pidevas töös, tõe valguses elurõõmsalt tulevikku!27. III 1929TartuTrt: Jaani 20FacebookC!F!T!info@tartuensis.eeArminia Dorpatensis  1850/1994TartuTrt: Õpetaja 11FacebookInstagramC!A!D!korp@arminia.ee

 Eesti alal tegutsenud üliõpilaskorporatsioonid 

 Naiskorporatsioonid 
 Syringa

Eesti meeskorporatsioonid
 Aestia
 Ave
 Fraternitas Normannia
 Fraternitas Ucuensis
 Fraternitas Viliensis
 Kaljola
 Kungla
 Ugandala
 Vicinia
 Vigilia
 Wäinla

Baltisaksa korporatsioonid
 Baltica
 Baltonia
 Curonia
 Estonia
 Fraternitas Academica
 Fraternitas Academica Dorpatensis
 Fraternitas Dorpatensis
 Fraternitas Dorpatensis zu München
 Fraternitas Rigensis
 Livonia
 Neobaltia
 Tarbatonia
 Teutonia

Poola korporatsioonid
 Lechicja

Läti korporatsioonid
 Lettonia (tegutseb Riias)

Vene korporatsioonid
 Fraternitas Aeterna
 Boeteia
 Carteria
 Ergonia
 Rossica
 Ruthenia
 Fraternitas Ruthenia
 Fraternitas Slavia
 Sororitas Oriens

Juudi korporatsioonid
 Hasmonea
 Limuvia

Vaata ka
 Landsmannschaft
 Eesti üliõpilasorganisatsioonide loend
 Eesti Korporatsioonide Liit (EKL)
 Eesti maakondade üliõpilaskogud
 Üliõpilasselts

 Viited 

Välislingid

Toomas Hiio, Korporatsioon hoiab härrasmehelikke suhteid Eesti Päevaleht, 1. november 1995
Vene üliõpilasorganisatsioonid Eestis russianestonia.eu